Jyllandsposten, 1839-04-22
Nyheds-Post. Finantsberetningen for 1837. (Sluttet. See forr. Nr.)- Det sees ogsaa, hvor urigtigt det er i Fremtiden at stole paa det Overskud, det Jndkomne af ældre Restancer giver over Restancerne for hvert Aar; thi samtidig med, at det Jndkomne af ældre Restancer i disse tvende Poster fra 1835 til 1837 har formindsket sig fra 790,000 Rbd. til 517,000 Rbd., ere ogsaa Restancerne for hvert Aar sunkne fra 629,000 Rbd. til 409,000 Rbd. Heraf kan med Sikkerhed sluttes, skjøndt Totalsummen af alle ældre Restancer er en Hemmelighed, at de erholdelige Restancers Beløb ogsaa har formindsket sig, da en Restance stedse bliver mindre erholdelig jo ældre den bliver, og da det mindre Beløb af de for hvert Aar udestaaende Restancer viser, at Evne til at betale ældre Restancer er forstørret. – Øresunds Told har givet en Jndtægt af 1,926,000; hvor lidet der kan regnes paa en saadan Jndtægt viser en Sammenligning med de foregaaende Aar og navnlig med 1835, hvilken den i 1837 overstiger med et Beløb af ikke mindre end 330,000 Rbd. Told- og Consumtionsintraderne i Danmark overstige den efter 5 Aars Gjennemsnitsbeløb beregnede Sum 2,800,000 Rbd. med 169,000 og Toldintraderne i Hertugdommerne Gjennemsnitsbeløbet med 65,000. - Hvad Udgifterne til Hs. Majestæts Particulair- og Chatolkasse, til det øvrige kongelige Huses Deputater og Apanager og forskjellige andre Udgifter angaaer, har der i 1837 i Sammenligning med Gjennemsnitsbeløbet fundet en Mindre-Udgift af 66,000 Rbd. Sted; derimod har Hof= og Staldetaten i 1837 medtaget 385,000, eller lidet mere end Gjennemsnitsbeløbet, og til Kongehuset, Hofholdningen, de kongelige Slotte og Haver osv. findes paa Beretningen for 1837 udgivet den overordentlig betydelige Sum af omtrent 1,300,000 Rbd., der visseligen falder Landet svært at bære. – Til det udenlandske Departement er i 1837 udredet 411,000 Rbd., hvilket overstiger Gjennemsnitsbeløbet 379,000 med 32,000 Rbdlr. - Udgifterne til begge de militaire Stater have udgjort 3,923,000, eller ere imod Gjennemsnitssummen3,855,000, stegne med 68,000 Rdlr. J denne saa trykkende Branche, hvori Stænderne ogsaa havde udhævet det i høieste Grad Ønskelige i, at der foretoges Besparelser, har saaledes det Modsatte af Besparelser fundet Sted. – Hvad Colonierne angaaer, findes der vel med Hensyn til Guinea en Mindreudgift, men dette er ingen Besparelse, det er blot en opsat Udgift, der vil blive optagen i næste Aars Regnskab. - Udgifterne, til Reqvisiter ved Contoirerne under de civile Departementer og til adskillige mindre Udgifter, under de civile Collegier have været i en jevn Stigning, saa de nu beløbe sig til 121,000 Rbd., i Stedet for at Gjennemsnitsbeløbet i 1835 angaves til 97,000. - Vartpenge og Pensioner, opførte paa Finantskassens aftagende Pensionsliste, ere anførte med 368,000, hvilket, da denne Sum efter Beregning skulde aftage med i det mindste 18,000 Rbd. aarlig, er 6,000 Rbd. mere, end man skulde have ventet. Finantsbestyrelsen har derhos, som i Stænderforsamlingen blev yttret, i alle Tilfælde ingen Fortjeneste af, at gamle Folk døe. Desuden udviser Beretningen, at der er udredet til den almindelige Pensionskasse og den almindelige Enkekasse 130,000, saa der ialt igjennem Finantserne er udgivet i det ene Aar 1837 til Gratialer og Pensioner den uhyre Sum af 836,000 Rbd. Hertil kommer hvad der i dette Øiemed udgives af de mangfoldige specielle Fonds og af Post- og Pensionskassen, der, foruden Renterne af sine Fonds (5 Millioner, Renten deraf 200,000), anvender hele Overskudet af Postintraderne. Der bruges altsaa her i Danmark meget over en Million Rigsbankdaler til Gratialer og Pensioner. Kan der gives et rædselfuldere Beviis paa, hvor mange her i Landet blandt Embedsclassen der tigge om Brød, som gives dem af Skatteydernes Lommer, – Vil Nogen efter disse Data endnu paastaae, at vor Finantsforvaltning ikke trænger til en radical Reform, da ville vi idag ikke disputere med ham om den Sag.